הוועדה המיוחדת לדיון בהצעת חוק התפזרות הכנסת העשרים ואחת, כנסת 21, פרוטוקול מספר 5, 2019-05-28 13:45

מכלוף מיקי זוהר: שלום לכולם, אני מחדש את הישיבה.

מכלוף מיקי זוהר: אלו הן ההסכמות: אחד, בתוך החוק יופיע עיקרון של דחיית הקיזוז, ושניים, הלוואת מקדמה יכולה להיות עד 80% ממה שהמפלגה יכולה לקחת.

אוסאמה סעדי: מיקי, המקדמה תהיה בשיעור 80% במקום שיעור של 70%.

מכלוף מיקי זוהר: נכון.

מכלוף מיקי זוהר: מפלגות חדשות יכולות לקחת ערבות בנקאית עד 100% במקום 80% כיום.

מכלוף מיקי זוהר: בקדנציה הבאה אפשר יהיה לקחת עד 50% מהמימון השוטף, כפול - -

אוסאמה סעדי: במקום 36.

יואב בן צור: 54 תשלומים.

פנינה תמנו: מה לגבי הסיכון של ההחזר?

מכלוף מיקי זוהר: הסיכון יישאר סיכון.

מכלוף מיקי זוהר: אנחנו מאחלים לכולם להחזיר את הכסף.

מכלוף מיקי זוהר: לגבי התאריך - אנחנו בחוק נשאיר 17 לספטמבר כי יש הסכמה אחת על 17, אין הסכמה על תאריך אחר, אבל יוגשו הסתייגויות מטעם הקואליציה למליאה.

מכלוף מיקי זוהר: אם וכאשר תימצא דרך לשכנע את ליברמן לשנות את המועד, ננסה להעביר את זה במליאה.

מכלוף מיקי זוהר: אם לא נצליח, לא נצליח, אבל ננסה.

מכלוף מיקי זוהר: ננסה קודם לשכנע אותו לבטל את הבחירות, אחר כך לשנות את המועד.

אלעזר שטרן: יש את הנושא של ועדת הבחירות המרכזית, שזה נושא שאנחנו לא ערוכים בטווח הזמן הזה - -

מכלוף מיקי זוהר: אני לא יכול להכניס אותו כרגע.

אלעזר שטרן: מדובר על דברים שהם משמעותיים.

אלעזר שטרן: מערכת הבחירות המרכזית מתמודדת עם קשיים שצריכים לתת להם מענה אמיתי.

אלעזר שטרן: רק הבוקר קיבלנו מהם את הרשימה של הדברים שהם צריכים.

אלעזר שטרן: אלה דברים שדרושים ליבון מעמיק ורציני.

יוראי להב-הרצנו: מה הם צריכים?

אלעזר שטרן: דברים שקשורים לגיוס עובדים, דברים שקשורים לנושא של מכרזים.

אוסאמה סעדי: זה מחייב שינוי חקיקה?

אלעזר שטרן: יש את הנושא של התקציב.

אלעזר שטרן: אם רוצים להתגבר על קבלת עובדים, מכרזים עם ספקים וכו', אז ככל שאין שינוי חקיקה הם צריכים לעשות את זה לפי חוק חובת המכרזים.

איתן גינזבורג: גם לפי חוק חובת המכרזים אפשר להאריך מכרז שהסתיים בהוראת שעה.

איתן גינזבורג: לא כל דבר נמצא בתוך חקיקה ראשית.

אלעזר שטרן: נכון, יש דברים שאפשר להתמודד איתם עם הכלים הקיימים, יש דברים שאי אפשר להתמודד עם הכלים הקיימים, כמו אם ספק פשט את הרגל, אם ספק לא רוצה להמשיך עסקה.

אלעזר שטרן: יש כל מיני מצבים שהוועדה צריכה להתמודד איתם.

פנינה תמנו: הוועדה לא צריכה להתמודד עם זה.

פנינה תמנו: צריך למצות את כל האפשרויות החוקתיות, ולהעביר את מלאכת הרכבת הממשלה הבאה לבני גנץ.

קריאה: אנחנו מדברים על משהו אחר.

פנינה תמנו: אלה כספי ציבור.

פנינה תמנו: מבזבזים מיליארדים.

פנינה תמנו: מתזזים את ועדת הבחירות במקום ללכת ולמצות את כל האפשרויות שעומדות לפנינו עם חברי כנסת אחרים.

פנינה תמנו: זו לא בחירה ישירה בנתניהו, זו בחירה במפלגות.

פנינה תמנו: כדאי מאוד שחברי הכנסת של הליכוד יתעשתו - או שיעמידו מועמד משלהם, או שיעבירו את המלאכה אלינו, ככה נפתור את כל הבעיות.

אלעזר שטרן: אלו נקודות פוליטיות שאני לא מתייחס אליהן.

אלעזר שטרן: אני מתייחס לנקודה המשפטית.

איתן גינזבורג: מנכ"לית ועדת הבחירות דיברה על כך שהיא זקוקה לתוספת תקציבית כי התקציב שיש לה כרגע לא מספיק.

איתן גינזבורג: יש פה את נציגת האוצר.

איתן גינזבורג: אני רוצה שהיא תבהיר אם התוספת התקציבית שמבקשת ועדת הבחירות, שאני לא יודע מה היא, כלולה בתוך 471 מיליון השקלים שדיברתם עליהם.

ביאן ותד: התוספת שמבקשים לא כלולה בתוך ה-471 מיליון שקל שהזכרתי בדיון.

יוראי להב-הרצנו: מה הוא המקור התקציבי של אותם 471 מיליון שקלים?

ביאן ותד: עדיין לא נקבע מקור.

ביאן ותד: הממשלה תביא מקור.

אלעזר שטרן: האם כל התיקונים שקשורים להלוואות נחשבים להצעת חוק תקציבית?

איליה כץ: כן.

פנינה תמנו: האם ממשלת מעבר יכולה להצביע על מקור תקציבי מעבר למה שהיא אומרת, מעבר ל-400?

מכלוף מיקי זוהר: מי שמפזר את הכנסת זו לא הממשלה, זו הכנסת, לכן הכנסת מקבלת את ההחלטות של עצמה בלי להיות כפופה לממשלה, בלי לחשוש מן הממשלה.

מכלוף מיקי זוהר: הממשלה לא יכלה להביא הצעה לפיזור הכנסת, משום שהיא ממשלת מעבר.

פנינה תמנו: אבל את התקציב, את המקור התקציבי הממשלה מביאה.

מכלוף מיקי זוהר: מרגע שהצעת החוק מקבלת את תמיכת חברי הכנסת היא הופכת להיות רלוונטית, ואז האוצר, שהוא כמובן חלק ממשרדי הממשלה, נדרש לסוגיה, הוא צריך לתת לה מענה.

מכלוף מיקי זוהר: הרי אי אפשר לא לקבל את החלטות הכנסת.

מכלוף מיקי זוהר: הם צריכים לממש אותן, זה תפקיד האוצר.

מכלוף מיקי זוהר: ברור שהאוצר לא שמח על העובדה שהוא יצטרך להוציא עכשיו עוד הוצאה של כמה מאות אם לא מיליארדי שקלים, אבל זו העובדה שנקבעה פה בכנסת, הוא יצטרך להתמודד איתה.

מכלוף מיקי זוהר: האם אני צודק, נציגי אגף התקציבים?

איליה כץ: בסוף יש לא מעט אירועים שהם מפתיעים.

מכלוף מיקי זוהר: כמו אירוע בטחוני כזה או אחר שפתאום צריך להידרש אליו.

פנינה תמנו: מיקי, אני קוראת לך להתעשת, להצביע איתנו נגד.

אלעזר שטרן: חשוב לציין, כפי שגם נאמר על ידי נציגי האוצר, שמדובר בהצעת חוק תקציבית.

אלעזר שטרן: המשמעות של הצעת חוק תקציבית - שצריך 50 ח"כים.

אלעזר שטרן: עצם פיזור הכנסת לא הופך את ההצעה לתקציבית, רק השינויים שנוגעים לכל הנושא נחשבים כהצעת חוק תקציבית.

מכלוף מיקי זוהר: על החלק של המימון אנחנו נדרשים לרוב של 51 חברי כנסת.

אוסאמה סעדי: אם היועץ המשפטי אומר שיש דברים שהם לא יכולים לעשות אותם עכשיו, המשמעות היא שוועדת הבחירות לא ערוכה לקיים בחירות.

מכלוף מיקי זוהר: נושא ועדת הבחירות הובהר גם על ידי היועץ המשפטי.

מכלוף מיקי זוהר: זה משהו שהוא בר טיפול גם אחרי ההצבעה על פיזור הכנסת.

מכלוף מיקי זוהר: הכנסת תוכל להמשיך לטפל בסוגיה הזאת.

מכלוף מיקי זוהר: נכון שהיא פוזרה, אבל עדיין יש אירועי חירום שהכנסת נדרשת ויכולה לטפל בהם.

מכלוף מיקי זוהר: עדיין תהיה ועדה מסדרת

מכלוף מיקי זוהר: /כנסת שתוכל לדון בסוגיות האלו.

אוסאמה סעדי: הוא לא אמר את זה.

מכלוף מיקי זוהר: אז הוא יגיד לכם את זה.

מכלוף מיקי זוהר: בוא תבהיר, אדוני, לעניין סוגיית ועדת הבחירות, האם אחרי שתפוזר הכנסת עדיין נוכל לתת מענה לסוגיות שעלו מטעמם?

אלעזר שטרן: אל"ף, הוועדה סוברנית לקבל החלטה שלא מפזרים את הכנסת, שאפשר לדחות את פיזור הכנסת לשבוע.

מכלוף מיקי זוהר: זה לא יקרה.

מכלוף מיקי זוהר: בוא נדבר על רעיונות אחרים.

מכלוף מיקי זוהר: האם אחרי פיזור הכנסת יהיה אפשר לטפל בסוגיות, כן או לא?

אלעזר שטרן: דברים חריגים שאין לגביהם מחלוקות וועדת ההסכמות תסכים לחוקק - -

מכלוף מיקי זוהר: אתה לא תסכים לחוקק או לטפל בדברים שקשורים לענייני ועדת הבחירות?

מכלוף מיקי זוהר: בטח שנסכים.

יוראי להב-הרצנו: האם בנוסף לעלות של הקדמת הבחירות – היא מוערכת ב-2 עד 2.5 מיליארד - יש תוספת תקציבית של 471?

יוראי להב-הרצנו: מה העלות של הקדמת הבחירות?

יוראי להב-הרצנו: האם 471, או שמדובר בעלות נוספת שכרוכה בכל השינויים שבוצעו עכשיו?

ביאן ותד: העלות התקציבית היא 471 מיליון.

יוראי להב-הרצנו: עכשיו היועץ המשפטי אמר שזה לא עלות של הקדמת הבחירות, אלא העלות של השינויים שעשו עכשיו עם כל הקיזוזים.

יוראי להב-הרצנו: מה העלות של הקדמת הבחירות מבחינת המשק?

ביאן ותד: 471 מיליון שקל.

יוראי להב-הרצנו: זה לא מה שהיועץ המשפטי עכשיו אמר.

איתן גינזבורג: ה-471 כוללים את תקציב ועדת הבחירות שהיה בשנה שעברה 283 מיליון שקל?

ביאן ותד: זה כולל התקציב העודף לוועדת הבחירות – 256 מיליון.

אורלי עדס: התקציב שאושר היה לבחירות שהיו באפריל.

איתן גינזבורג: היא מדברת על תוספת של 83 מיליון שקל.

אלעזר שטרן: מבין כלל הדברים שאתם צריכים והבאתם לידיעתנו, הדבר אולי הכי דרמטי והכי חשוב זה התקציב שלכם.

אורלי עדס: את זה אפשר גם לפתור מול ועדת הכספים אם נלך להליך רגיל.

מכלוף מיקי זוהר: יש ועדת כספים זמנית, היא תוכל לטפל בזה.

אלעזר שטרן: בחוק פה נכתוב שהתקציב שלכם, וזה מבלי להגיע לוועדת הכספים, הוא התקציב שהיה לבחירות של הכנסת ה-21.

אלעזר שטרן: במידה ותצטרכו תיקונים, שינויים, עדכונים, תבואו תוך זמן מוגבל.

אורלי עדס: אני לא מתכוונת במהלך מערכת בחירות לבקש את אישורו של האוצר לכל דבר שאנחנו צריכים מיידית.

מכלוף מיקי זוהר: של ועדת הכספים.

אורלי עדס: אני מעדיפה לעשות את הליך האישור הרגיל של התקציב.

פנינה תמנו: מיקי, אני מרגישה שאנחנו לא לוקחים ברצינות את הטיעונים שלה.

מכלוף מיקי זוהר: של ועדת הבחירות?

פנינה תמנו: כן.

מכלוף מיקי זוהר: את מוטרדת שיהיה עוד כסף לוועדת הבחירות?

פנינה תמנו: אם התשובה שלנו שאנחנו מגלגלים אותה לוועדה אחרת לא מסברת את דעתה, בעיני אנחנו לא צריכים לזוז מפה.

פנינה תמנו: כמו שידענו לפתור את התקציב של המפלגות, אותו דבר אנחנו צריכים לפתור את התקציב של האנשים שעושים את העבודה המאוד מאוד קשה.

יוראי להב-הרצנו: אני רוצה להבין ממה מורכבת התוספת התקציבית של ה-471 מיליון שקלים, היא לא ברורה לי.

יוראי להב-הרצנו: היועץ המשפטי אמר לפני מספר רגעים שמדובר בתוספת תקציבית שנובעת מהשינויים בקיזוזים של ההלוואות המקדימות שבוצעו.

אלעזר שטרן: יש שני אלמנטים תקציביים בהצעת החוק הנוכחית: יש את התקציב שנובע מעצם פיזור הכנסת ועומד על 471 מיליון, שהוא כשלעצמו לא נחשב להצעת חוק תקציבית, ויש תיקונים ושינויים אחרים שחברי הכנסת ביקשו לעשות שלא נוגעים לעצם פיזור הכנסת אלא נוגעים לדיני מימון מפלגות, כשחלק מנושא מימון מפלגות זה ההלוואות.

דוד ביטן: זה בהסכמה של כל המפלגות.

אלעזר שטרן: כן, זה בהסכמה.

שלמה קרעי: ה-470 כולל את ההלוואות.

אלעזר שטרן: זה הופך להיות הצעת חוק תקציבית.

אלעזר שטרן: המשמעות של זה היא שצריך 50 ח"כים.

שלמה קרעי: יש 61 ח"כים גם ככה.

מכלוף מיקי זוהר: אני קובע שמהרגע שהנוסח יעבור לחברי האופוזיציה, שלהערכתי זה יהיה בסביבות השעה 15:00, יינתנו להם עד שלוש שעות להגיש את ההסתייגויות.

מכלוף מיקי זוהר: בשעה 18:00 בערב נתכנס פה להצבעה על ההסתייגויות.

מכלוף מיקי זוהר: בשעה 20:00 נצביע על החוק לקריאה שנייה ושלישית.

מכלוף מיקי זוהר: אני אבקש מהיושב-ראש לפתוח את המליאה לדיון על החוק החל מהיום בערב - נניח בשעה 21:00 בערב - עד אשר האופוזיציה תמצה את הזמן שהיא רוצה לדבר.

מכלוף מיקי זוהר: זה לא סגור באופן מוחלט, אבל זה הקו שאני רוצה ללכת לפיו.

מכלוף מיקי זוהר: סדרי הדיון ייקבעו בוועדה המסדרת.

מכלוף מיקי זוהר: הישיבה יוצאת להפסקה, היא תתחדש שלוש שעות אחרי שתקבלו את החקיקה.

מכלוף מיקי זוהר: תודה רבה, הישיבה סגורה.